Nafarroako Parlamentuko Mahaiak, 2020ko abenduaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako gaurkotasun handiko galdera, 26 milioi pertsona fusilatzea aldezten duten militar erretiratuen txatari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko abenduaren 4an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak gaurkotasun handiko honako galdera hau aurkezten du abenduaren 10eko Osoko Bilkurarako:

Berriki jakin dugu Estatuko Gobernuaren aurkako erabateko errefusa adierazten duten militar erretiratuek osatutako WhatsApp talde bat badagoela. Alderdik Popularra, zeina Na+ koalizioaren zati bat baita, ez da egitate horiek gaitzesteko gauza izan. Hori dela-eta, honako hau galdetzen diogu Gobernuari:

Nafarroako Gobernuak zer irizten dio Alderdi Popularrak ez gaitzesteari 26 milioi pertsona fusilatzea defendatzen duten militar erretiratuen txat-aren edukia?

Iruñean, 2020ko abenduaren 4an

Foru parlamentaria: Ainhoa Aznárez Igarza